இங்கிலாந்து வீரர் அலெஸ்டர் குக் ஓய்வுபெறப்போகும் நிலையில் , கெவின் பீட்டர்சன் அணியிலிருந்து நீக்கப்பட்டதற்கும் தனக்குமான தொடர்பு குறித்து விளக்கமளித்துள்ளார் . கடந்த 2006ம் ஆண்டு இங்கிலாந்து அணியில் அறிமுகமாகி அந்த அணிக்காக 160 டெஸ்ட் போட்டிகளில் ஆடி 12,325 ரன்களை குவித்துள்ளார் அலெஸ்டர் குக் . இங்கிலாந்து அணியின் கேப்டனாகவும் செயல்பட்டுள்ளார் . இங்கிலாந்து அணியின் மிக மூத்த அனுபவ வீரரான குக் , இந்தியாவுக்கு எதிராக நடந்துவரும் கடைசி டெஸ்ட் போட்டியுடன் ஓய்வு பெறப்போவதாக அறிவித்துள்ளார் . தனது கிரிக்கெட் வாழ்க்கையிலிருந்து ஓய்வு பெறும் சூழலில் , தான் கேப்டனாக இருந்தபோது தன் மீது விழுந்த பழி குறித்து தற்போது விளக்கமளித்துள்ளார் குக் . குக் கேப்டனாக இருந்த சமயத்தில் கடந்த 2014ம் ஆண்டு இங்கிலாந்து அணி ஆஸ்திரேலியாவுக்கு எதிரான ஆஷஸ் தொடரை 0 - 5 என இழந்தது . அந்த தொடரில் இங்கிலாந்து அணி சார்பில் ஓரளவிற்காவது ஆடி ரன்களை குவித்தவர் கெவின் பீட்டர்சன் . தென்னாப்பிரிக்காவை சேர்ந்த கெவின் பீட்டர்சன் , இங்கிலாந்து அணிக்காக ஆடி பல வெற்றிகளை பெற்றுக்கொடுத்தவர் . மிகச்சிறந்த வீரர் பீட்டர்சன் . அப்படியிருக்கையில் , ஆஸ்திரேலியாவுக்கு எதிரான ஆஷஸ் தொடரில் படுதோல்வி அடைந்த தருணத்தில் அந்த தோல்வியை காரணம் காட்டி பீட்டர்சன் அணியிலிருந்து நீக்கப்பட்டார் . பீட்டர்சன் அணியிலிருந்து நீக்கப்பட்டதற்கு அப்போதைய கேப்டன் குக் தான் காரணம் என பேசப்பட்டது . இந்நிலையில் , தான் ஓய்வுபெறப்போகும் சூழலில் பீட்டர்சன் அணியிலிருந்து நீக்கப்பட்டது குறித்து விளக்கமளித்துள்ளார் குக் . பிபிசி செய்தி நிறுவனத்துக்கு குக் அளித்த பேட்டியில் , என் கிரிக்கெட் வாழ்வில் மிகவும் கடினமான காலக்கட்டம் அது . அந்த சம்பவம் எனது பேட்டிங்கையே பாதித்தது . ஒருநாள் ஸ்ட்ராஸ் என்னிடம் வந்து கெவின் பீட்டர்சன் இனிமேல் இங்கிலாந்துக்கு ஆடப்போவதில்லை என்று கூறினார் . அந்த சமயத்தில் நானும் பீட்டர்சனை அனுப்பிவிடும் முடிவில் இருந்தேன் . ஆனால் பீட்டர்சனை ஒட்டுமொத்தமாக அணியிலிருந்து நீக்க நான் விரும்பவில்லை . எனவே குறிப்பிட்ட காலத்திற்கு ஒதுக்கிவைப்போம் . பிறகு மீண்டும் அணியில் எடுத்துக்கொள்வோம் என்றுதான் நான் கூறினேன் . ஆனால் பால் டவுண்டன் ( இங்கிலாந்து கிரிக்கெட் வாரிய இயக்குநர் ) இந்த விஷயத்தில் தெளிவு வேண்டும் என்று வலியுறுத்தினார் . பீட்டர்சன் விவகாரத்தை கிரிக்கெட் வாரியம் மோசமாக கையாண்டதாக கருதுகிறேன் . பீட்டர்சன் நீக்கப்பட்ட சமயத்திலேயே என் மீது குற்றச்சாட்டுகள் முன்வைகப்பட்டன . அந்த சம்பவத்திற்கு பிறகு நான்கு ஆண்டுகளாக நானும் பீட்டர்சனும் பேசிக்கொள்ளவில்லை . பீட்டர்சன் நீக்கப்பட்டதற்கு நான் தான் காரணம் என்ற தீராப்பழி உள்ளது . அதற்கு காலம்தான் மருந்து . விரிசலுற்ற எங்களது நட்பிறகும் காலம்தான் மருந்து என குக் தெரிவித்துள்ளார் .


தூத்துக்குடி ஸ்டெர்லைட் ஆலை மற்றும் அதனச் சுற்றியுள்ள பகுதிகளில் நிலத்தடி நீர் மிக மோசமாக உள்ளதாகவும் , மத்திய தரக்கட்டுப்பாடு ஆணையம் அங்கீகரித்ததைவிட அதிக அளவிலான தனிமங்கள் படிந்துள்ளதாகவும் மத்திய அரசு அளித்துள்ள அறிக்கையில் அதிர்ச்சி தகவல் வெளியாகியுள்ளது . தூத்துக்குடியில் உள்ள ஸ்டெர்லைட் ஆலையால் அப்பகுதியில் உள்ள காற்று மற்றும் நிலத்தடி நீர் மாசுபட்டுள்ளதாகவும் அப்பகுதி மக்கள் தொடர்ந்து பல ஆண்டுகளாக போராடி வந்தனர் . அண்மையில் அப்பகுதி மக்கள் ஸ்டெர்லைட் ஆலைக்கு எதிராக 100 நாட்கள் போராடினர் . 100 ஆவது நாளில் இந்த போராட்டம் பெரும் கலவரமாக வெடித்தது . அப்போது நடைபெற்ற துப்பாக்கிச் சூட்டில் 13 அப்பாவிப் பொது மக்கள் கொல்லப்பட்டனர் . இதையடுத்து ஆலை தற்போது மூடப்பட்டுள்ளது . இந்நிலையில் தூத்துக்குடி ஸ்டெர்லைட் காப்பர் ஆலை மற்றும் அதனை சுற்றியுள்ள சிப்காட் வளாகத்தில் நிலத்தடி நீரின் நிலை என்ன ? , மாசுபட்டுள்ளதா ? என்று மாநிலங்களவையில் சசிகலா புஷ்பா எம் . பி கேள்வி எழுப்பியிருந்தார் . இதற்கு மத்திய இணை மந்திரி அர்ஜுன் ராம் மேஹ்வால் எழுத்துப்பூர்வமாக பதில் தாக்கல் செய்துள்ளார் . அதில் , தூத்துக்குடி சிப்காட் வளாகத்தில் மத்திய நிலத்தடி நீர் வாரியம் நடத்திய ஆய்வில் , அங்கு நிலத்தடி நீரில் மத்திய தரக்கட்டுப்பாடு ஆணையம் அங்கீகரித்ததை விட அதிகளவிலான தனிமங்கள் இருந்துள்ளது தெரியவந்துள்ளது என தெரிவிக்கப்பட்டுள்ளது . கேட்மியம் , குரோமியம் , மாங்கனீசும் இரும்பு மற்றும் அர்செனிக் ஆகிய தனிமங்கள் அனுமதிக்கப்பட்ட அளவை விட நீரில் உள்ளது என குறிப்பிடப்பட்டுள்ளது . . மேலும் ஸ்டெர்லைட் ஆலை வளாகத்தில் மத்திய மாசுக்கட்டுப்பாடு வாரியம் நடத்திய ஆய்வில் , நிலத்தடி நீரில் அனுமதிக்கப்பட்ட அளவை விட பலமடங்கு தனிமங்கள் கலந்து இருப்பது தெரியவந்துள்ளது . தற்போது ஸ்டெர்லைட் ஆலை மூடப்பட்டுள்ளது . எனினும் , நிலத்தடி நீரில் உள்ள மாசுக்களை நீக்க நடவடிக்கை எடுக்கப்பட்டு வருகிறது . தூத்துக்குடி பொது மக்கள் தொடர்ந்து இதற்காகத்தான் போராடி வந்த நிலையில் தற்போது ஆய்வில் தெரியவந்துள்ளது . இந்த தகவல் தூத்துக்குடி பகுதி மக்களிடையே கடும் அதிர்ச்சியை ஏற்படுத்தியுள்ளது .


தமிழ் வழியில் படிக்கும் 10 மற்றும் 12 ஆம் வகுப்பு மாணவ - மாணவிகளுக்கு ஊக்கத் தொகை வழங்கப்படும் என அமைச்சர் செங்கோட்டையன் தெரிவித்தார் . ஈரோடு மாவட்டம் கோபி அருகே கூகலூரில் உள்ள அரசு நிதி உதவி பெறும் பள்ளியில் ‘ஸ்மார்ட்’ வகுப்பு தொடக்க விழா நடந்தது . விழாவில் தமிழக பள்ளிக்கல்வித்துறை அமைச்சர் கே . ஏ . செங்கோட்டையன் கலந்து கொண்டு ‘ஸ்மார்ட்’ வகுப்பை தொடங்கி வைத்தார் . இதைத் தொடர்ந்து செய்தியாளர்களிடம பேசிய அமைச்சர் , 1 - ம் வகுப்பு முதல் 8 - ம் வகுப்பு வரை படிக்கும் மாணவ , மாணவிகளுக்கு அடுத்த ஆண்டு முதல் சீருடைகள் மாற்றி அமைக்கப்படும் என தெரிவித்தார் . இதன் மூலம் தனியார் பள்ளிக்கும் , அரசு பள்ளிக்கும் இடையே உள்ள வேறுபாடு அகலும் என்றும் , அரசு உதவி பெறும் பள்ளிகளில் ஆங்கில வழி கல்விக்காக 50 சதவீதம் இடம் ஒதுக்கி அரசு ஆணை பிறப்பிக்கப்பட்டுள்ளதாகவும் செங்கோட்டையன் தெரிவித்தார் . 9 , 10 , பிளஸ் - 1 , பிளஸ் - 2 வகுப்புகள் கம்ப்யூட்டர் மயமாக்கப்பட உள்ளது . இதன் மூலம் மாணவ - மாணவிகள் உலக செய்திகளை தெரிந்து கொள்ளலாம் . பட்டயக் கணக்காளர் படிப்பு படிக்க பிளஸ் - 2 முடித்த 25 ஆயிரம் பேருக்கு இந்த ஆண்டு முதல் பயிற்சி அளிக்கப்பட உள்ளது என்றும் அவர் தெரிவித்தார் . . மேலும் , பிளஸ் - 2 படித்தவுடன் வேலைவாய்ப்பு கிடைக்கும் என்ற உத்தரவாதத்துடன் இந்த அரசு பல்வேறு புதிய பாடத்திட்டங்களை செயல்படுத்தி வருகிறது . இந்த கல்வி ஆண்டில் அரசு பள்ளிக்கூடங்களில் 1 லட்சம் மாணவ - மாணவிகள் கூடுதலாக சேர்ந்து உள்ளனர் . வரும் கல்வி ஆண்டில் 3 லட்சம் மாணவ , மாணவிகளை அரசு பள்ளியில் சேர்க்க நடவடிக்கை எடுக்கப்பட்டு வருகிறது . தமிழகத்தில் 4 ஆயிரத்து 622 நூலகங்கள் உள்ளன . இதில் கடந்த ஒரு மாதத்தில் 1 லட்சத்து 50 ஆயிரம் பேர் உறுப்பினர்களாக சேர்ந்து உள்ளனர் . இலங்கையில் உள்ள நூலகத்துக்கு 1 லட்சம் சிறந்த நூல்கள் அரசின் சார்பில் விரைவில் வழங்கப்பட உள்ளது . தமிழ் வழி கல்வி படிக்கும் மாணவர்களை ஊக்குவிக்கும் வகையில் இந்த அரசு ஊக்கத்தொகை வழங்க உள்ளது . அதன்படி பள்ளியில் சிறந்த வருகை , ஒழுக்கம் , நல்ல மதிப்பெண் , சமூக சேவையில் ஆர்வம் ஆகியவற்றில் சிறந்து விளங்கும் 10 - ம் வகுப்பு மாணவ - மாணவிகளுக்கு ரூ . 10 ஆயிரமும் , பிளஸ் - 2 படிக்கும் மாணவ , மாணவிகளுக்கு ரூ . 20 ஆயிரமும் என மொத்தம் 960 பேருக்கு ஊக்கத்தொகை வழங்கப்படவுள்ளதாகவும் செங்கோட்டையன் தெரிவித்தார் .


மலையாள படத்தில் மிகவும் பிரபலமான நடிகை ' சுரபி லட்சுமி ' தன்னிடம் ஆபாச வார்த்தைகள் கூறியும் , ஒரு நடிகையின் அரை நிர்வாண புகைப்படத்தையும் காண்பித்த இயக்குனருக்கு சாட்டையால் அடிப்பது போல பதில் கூறியுள்ள சம்பவம் மலையாள திரையுலகில் பரபரப்பை ஏற்படுத்தியுள்ளது . ஏற்கனவே மலையாள திரையுலகை சேர்ந்த , பாவனா பாலியல் வன்கொடுமைக்கு ஆளாக்க பட்ட பின் , தொடர்ந்து தங்களது வாழ்வில் நேர்ந்த கொடூர சம்பவங்களை வெளிப்படுத்தி வருகின்றனர் தென்னிந்திய நடிகைகள் . சமீபத்தில் கூட மலையாள நடிகை பார்வதி , தன்னை படுக்கைக்கு அழைத்ததால் தான் , இது நாள் வரை தனக்கு அதிக படங்கள் நடிப்பதற்கு வாய்ப்புகள் கிடைக்கவில்லை என கூறி இருந்தார் . இந்நிலையில் தற்போது சுரபி லட்சுமியும் இதே போன்ற புகாரை முன்வைத்துள்ளார் , மேலும் இது குறித்து அவர் கூறுகையில் , தன்னை வைத்து படம் இயக்குவதாக கூறி இருந்த இயக்குனர் தன்னிடம் கதை சொல்லி முடித்ததும் . . . பிரபல நடிகையின் அரைநிர்வாண புகைப்படத்தை காட்டி நீங்கள் எப்போது இது போல் நடிக்க போகிறீர்கள் என கேட்டார் . அவரது நோக்கத்தை புரிந்து கொண்ட நான் , சார் இந்த ஆடை என்னை விட தற்போது 18 வயதை தொட்டிருக்கும் உங்களது மகளுக்கு மிகவும் பொருத்தமாக இருக்கும் என கூறினேன் . என்னிடம் இருந்த இந்த பதிலை சற்றும் எதிர்பார்க்காத , அந்த இயக்குனர் மிகவும் ஷாக் ஆகி தன்னிடம் எதுவும் பேசாமல் அந்த இடத்தை விட்டு விலகினார் . மேலும் தன்னிடம் இது வரை ஒரு இயக்குனர் கூட இது போன்ற அநாகரீகமாக நடந்து கொண்டது இல்லை என்றும் . இவர் தான் தன்னிடம் முதல் முதலில் தவறாக அணுகிய மோசமான ஆள் எனவும் கண்கலங்கியவாறு கூறியுள்ளார் நடிகை சுரபி லட்சுமி .


அஷ்வின் மற்றும் இஷாந்த் சர்மா ஆகிய இருவருக்கும் வரும் 29ம் தேதி தேசிய கிரிக்கெட் அகாடமியில் உடற்தகுதி தேர்வு நடைபெற உள்ளது . இங்கிலாந்து தொடர் முடிந்து ஆசிய கோப்பை தொடர் நடந்துவருகிறது . இதற்கு பிறகு வெஸ்ட் இண்டீஸுக்கு எதிரான தொடர் நடக்க உள்ளது . வெஸ்ட் இண்டீஸ் இந்தியாவில் சுற்றுப்பயணம் செய்து 2 டெஸ்ட் , 5 ஒருநாள் மற்றும் 3 டி20 போட்டிகளில் ஆட உள்ளது . வரும் அக்டோபர் 4ம் தேதி முதல் டெஸ்ட் போட்டி தொடங்குகிறது . இன்னும் இந்திய அணி தேர்வு செய்யப்படவில்லை . இங்கிலாந்து தொடரின்போது அஷ்வின் காயமடைந்தார் . இங்கிலாந்து தொடருக்கு பிறகு தேசிய கிரிக்கெட் அகாடமியில் இருந்து சிகிச்சை பெற்று பயிற்சி பெற்றுவந்தார் . இந்நிலையில் , வெஸ்ட் இண்டீஸ் தொடருக்கு முன்னதாக அவருக்கும் இஷாந்த் சர்மாவுக்கும் உடற்தகுதி தேர்வு வரும் அக்டோபர் 29ம் தேதி நடக்க உள்ளது . வெஸ்ட் இண்டீஸ் தொடருக்கு பிறகு இந்திய அணி ஆஸ்திரேலியாவிற்கு சுற்றுப்பயணம் செய்து ஆட உள்ளது . 29ம் தேதி உடற்தகுதி தேர்வில் தேர்ச்சி பெற்றால்தான் அஷ்வின் வெஸ்ட் இண்டீஸ் தொடருக்கு எதிரான அணியில் சேர்க்கப்படுவார் .


இயக்குனர் பா . ரஞ்சித் இயக்கத்தில் , சூப்பர் ஸ்டார் ரஜினிகாந்த் நடித்துள்ள ' காலா ' திரைப்படத்தின் இசை வெளியீட்டு விழா நேற்று ஒய் . எம் . சி . ஏ மைதானத்தில் மிகவும் பிரமாண்டமாக நடைபெற்றது . இந்த நிகழ்ச்சிக்கு பல பிரபலங்கள் மட்டும் இன்றி , கோவை , மதுரை , திருச்சி உள்ளிட்ட பல்வேறு ஊர்களில் இருந்தும் ரசிகர்கள் கலந்துக்கொண்டு நிகழ்ச்சியை சிறப்பித்தனர் . இந்நிலையில் இந்த நிகழ்ச்சிக்காக மதுரையில் இருந்து சூப்பர் ஸ்டார் ரஜினிகாந்தின் தீவிர ரசிகர் காசி விஸ்வநாதன் என்பவர் வந்துள்ளர் . இசை வெளியீட்டு விழா முடிந்த பின் , ரயில் மூலம் தன்னுடைய சொந்த ஊரான மதுரைக்கு திரும்பியுள்ளார் . இவர் பயணசீட்டு முன்பதிவு செய்யாததாலும் , ரயில் பெட்டியில் கூட்டம் அதிகமாக இருந்ததாலும் , ஆபத்தை உணராமல் படிக்கட்டில் அமர்ந்து பயணம் செய்ததாகக் கூறப்படுகிறது . ரயில் , மறைமலையடிகள் இரயில் நிலையத்தை அடைந்த போது , நடைமேடை வருவதை கவனிக்காமல் காசி விஸ்வநாதன் அமர்திருந்ததால் நடைமேடையில் காசி விஸ்வநாதனின் இரு கால்களும் மோதி துண்டாகின . தற்போது இவர் சிகிச்சைக்காக இராஜிவ் காந்தி அரசு மருத்துமனையில் அனுமதிக்கப்பட்டுள்ளார் . இவருக்கு மருத்துவர்கள் தீவிர சிகிச்சையளித்து வருகின்றனர் . மேலும் " காலா " இசை வெளியீட்டு விழாவிற்கு வந்த ராசிகரின் கால்கள் துண்டாக்கப்பட்ட தகவல் பலருக்கும் சோகத்தை ஏற்ப்படுத்தியுள்ளது .


அணிகள் தரவரிசையில் இந்தியா 117 புள்ளிகளுடன் மூன்றாவது இடத்தில் உள்ளது . தென் ஆப்பிரிக்கா 122 புள்ளிகளுடன் முதல் இடத்திலும் , ஆஸ்திரேலியா 118 புள்ளிகளுடன் இரண்டாவது இடத்திலும் உள்ளன . ஒரு நாள் கிரிக்கெட் பேட்ஸ்மேன் தரவரிசையில் தென் ஆப்பிரிக்க கேப்டன் டிவில்லியர்ஸ் 874 புள்ளிகளுடன் முதலிடத்திலும் , ஆஸ்திரேலியாவின் தொடக்க வீரர் டேவிட் வார்னர் 871 புள்ளிகளுடன் 2 - ஆவது இடத்திலும , இந்தியாவின் வீராட் கோலி 852 புள்ளிகளுடன் தொடர்ந்து 3 - ஆவது இடத்திலும் உள்ளனர் . இந்திய அணியின் தொடக்க வீரர் ரோஹித் சர்மா 12 - ஆவது இடத்திலும் , இந்திய விக்கெட் கீப்பர் மகேந்திர சிங் தோனி 13 - ஆவது இடத்திலும் , ஷிகர் தவன் ஓர் இடத்தை இழந்து 15 - ஆவது இடத்திலும் உள்ளனர் . பந்துவீச்சாளர்கள் தரவரிசையைப் பொறுத்தவரையில் முதல் 10 இடங்களில் இந்தியர்கள் யாரும் இல்லை . தென் ஆப்பிரிக்க வீரர்கள் காகிசோ ரபாடா 724 புள்ளிகளுடன் முதலிடத்திலும் , இம்ரான் தாஹிர் 722 புள்ளிகளுடன் 2 - ஆவது இடத்திலும் , ஆஸ்திரேலியாவின் மிட்செல் ஸ்டார்க் 701 புள்ளிகளுடன் 3 - ஆவது இடத்திலும் உள்ளனர் . இந்திய வீரர் அக்ஷர் படேல் , நியூஸிலாந்தின் மட் ஹென்றியுடன் 11 - ஆவது இடத்தைப் பகிர்ந்து கொண்டுள்ளார் . இந்திய சுழற்பந்து வீச்சாளர்கள் அமித் மிஸ்ரா 13 - ஆவது இடத்திலும் , அஸ்வின் 18 - ஆவது இடத்திலும் உள்ளனர் . ஆல்ரவுண்டர்கள் தரவரிசையில் வங்கதேசத்தின் ஷகிப் அல்ஹசன் முதலிடத்தைத் தக்கவைத்துக் கொண்டுள்ளார் . பாகிஸ்தானின் முகமது ஹபீஸ் 2 - ஆவது இடத்திலும் , ஆப்கானிஸ்தானின் முகமது நபி 3 - ஆவது இடத்திலும் உள்ளனர் . அணிகள் தரவரிசையைப் பொறுத்தவரையில் தென் ஆப்பிரிக்கா 122 புள்ளிகளுடன் முதல் இடத்திலும் , ஆஸ்திரேலியா 118 புள்ளிகளுடன் இரண்டாவது இடத்திலும் , இந்தியா 117 புள்ளிகளுடன் மூன்றாவது இடத்திலும் , நியூஸிலாந்து 114 புள்ளிகளுடன் நான்காவது இடத்திலும் , இங்கிலாந்து 112 புள்ளிகளுடன் ஐந்தாவது இடத்திலும் உள்ளன .


' கபாலி ' படத்தில் சூப்பர் ஸ்டார் ரஜினிகாந்தின் மகளாக நடித்ததன் மூலம் உலக அளவில் அனைவராலும் அறியப்பட்ட நடிகையாக மாறியவர் தன்ஷிகா . இந்த படத்தை தொடர்ந்து , தன்ஷிகா தெலுங்கு , மலையாளம் , கன்னடம் உள்ளிட்ட மொழி படங்களிலும் பிஸியாக நடித்து வருகிறார் . மேலும் ஹீரோயின்களுக்கு முக்கியத்துவம் கொடுக்கும் படங்களை தேர்வு செய்து நடித்து வருகிறார் . அந்த வகையில் தற்போது ' யோகிடா ' என்ற படத்தில் நடிக்கிறார் . இந்த படத்தை இயக்குனர் ' கௌதம் கிருஷ்ணா ' என்பவர் இயக்கி வருகிறார் . இந்த படத்தின் படப்பிடிப்பு கடந்த இரண்டு நாட்களுக்கு முன்பு கோவையில் நடைபெற்றது . அப்போது நைட் கிளப்பில் நடிகை தன்ஷிகா ரவுடிகளுடன் சண்டை போடும் காட்சி தத்ரூபமாக எடுக்கப்பட்டது . இந்த காட்சியில் தன்ஷிகா டூப் போடாமல் நடித்தார் . அப்போது ரவுடி ஒருவர் தன்ஷிகா மீது பீர் பாட்டிலை தூக்கி எறியும் காட்சி படமாக்கப்பட்டது , ஆனால் டைம்மிங் மிஸ் ஆகியதால் எதிர்பாராதவிதமாக அந்த பாட்டில் சுவர் மீது பட்டு உடைந்து சிதறியது . அப்போது . . . தன்ஷிகா மீது சில கண்ணாடித் துண்டு பட்டது . ஒரு கண்ணாடி துண்டு அவர் கண்ணுக்கு கீழ் பலமாக கிழித்து விட்டது . இதனால் தன்ஷிகாவிற்கு பலத்த காயம் ஏற்பட்டு ரத்தம் கொட்டியது . இவரை படக்குழுவினர் உடனடியாக மருத்துவமனையில் அனுமதித்தனர் . இதனால் படப்பிடிப்பு ரத்து செய்யப்பட்டது . கண்ணில் ஏற்பட்ட காயம் பலமாக இருப்பதால் தற்போது தன்ஷிகாவின் முகம் வீங்கி இருப்பதாகவும் இதனால் ஓரிரு நாட்கள் ஓய்வுக்கு பிறகு மீண்டும் தன்ஷிகா படப்பிடிப்பில் கலந்து கொள்வார் என்று கூறப்படுகிறது


கடந்த டிசம்பர் 5ம் தேதி ஜெயலலிதா மறைவுக்கு பின் அதிமுக பொதுச் செயலாளராக சசிகலா தேர்ந்தெடுக்கப்பட்டார் . ஆனால் அக்கட்சியில் பெரும் பிளவு ஏற்பட்டது . ஓபிஎஸ் தனி அணியாக செயல்படத் தொடங்கினார் . ஓபிஎஸ்க்கு தொண்டர்களும் , பொதுமக்களும் ஆதரவு தெரிவித்து வருகின்றனர் . ஆனால் அதிமுக எம்எல்ஏக்கள் சசிகலாவுக்கு ஆதரவு தெரிவித்தனர் . எடப்பாடி பழனிசாமி மீதான நம்பிக்கை வாக்கெடுப்பில் வெற்றி பெற வேண்டும் என்பதால் சசிகலா தரப்பு எம்எல்ஏக்கள் சென்னை கூவத்தூர் சொகுசு விடுதியில் சிறை வைக்கப்பட்டனர் . அவர்களுக்கு அங்கு தேவையான அனைத்து வசதிகளும் செய்து தரப்பட்டாதாக கூறப்படுகிறது , எம்எல்ஏக்களுக்கு தேவையான அனைத்தையும் திருவாடானை தொகுதி எம்எல்ஏவும் நடிகருமான கருணாஸ் செய்து தந்ததாக தகவல்கள் வெளியாகின . இதனால் சமூக ஊடகங்கள் அவரை மாமா என அழைத்து கிண்டல் செய்தன , இதனால் கோபமடைந்த கருணாஸ் சென்னை கமிஷனர் அலுவலகத்தில் புகார் அளித்தார் . மேலும் தனக்கு வாக்களித்த 76000 வாக்காளர்கள் தவிர வேறு யாருக்கும் தன்னை கேள்வி கேட்க உரிமையில்லை என திமிராக ஊடகங்களில் பேட்டி அளித்தார் . ஆனால் திருவாடானை தொகுதி மக்கள் தங்களது எம்எல்ஏவைக் காணவில்லை என காவல் நிலையத்தில் புகார் அளித்தனர் . இந்நிலையில் நடிகர் கருணாஸ் இன்று காலை திருவாடானை தொகுதிக்கு வந்தார் . தனது ஆதரவாளர்களுடன் திருவாடானைக்குள் நுழைந்த அவருக்கு முதல்படி அதிர்ச்சி அளித்தது . கருணாஸ் வருவதை அறிந்து பேருந்து நிலையம் பகுதியில் திரண்டிருந்த பொது மக்கள் கருணாஸ் ஒழிக என கோஷமிட்டனர் . மேலும் அவருக்கு கறுப்புக் கொடி காட்டப்பட்டது . இதையடுத்து போலீஸ் உதவியுடன் அங்கிருந்து சட்டமன்ற அலுவலகத்திற்கு சென்றார் . அங்கும் திரண்டிருந்த பொது மக்கள் , நாங்கள் உங்களுக்குத் தான் வாக்களித்தோம் , எதற்காக சசிகலாவுக்கு வாக்களித்தீர்கள் என கேள்வி எழுப்பினர் . அதற்கு கருணாஸ் அளித்த பதிலில் திருப்தி அடையாத பொது மக்கள் , நீங்கள் எங்களுக்குத் தேவையில்லை , உடனே தொகுதியை விட்டு வெளியேருங்கள் என முழக்கங்களை எழுப்புனர் . கூட்டத்தில் இருந்த இளைஞர்கள் அவரை கிண்டல் செய்யும் வகையில்அழைத்தனர் . இதனால் அதிர்ந்து போன கருணாஸ் திருவாடானை போலீஸ் இன்ஸ்பெக்டர் சுப்பிரமணி மற்றும் போலீஸ் பாதுகாப்புடன் வேறு பகுதிக்கு சென்றார் .


நடிகர் கமலஹாசன் விளம்பரம் தேடுவதற்காகவே பேசி வருகிறார் என்றும் , ஒரு நாலாந்தர பேச்சாளராகவேஅவர் இருக்கிறார் என்றும் அமைச்சர் செல்லூர் ராஜு குற்றம்சாட்டினார் . தமிழகத்தில் ஊழல் மலிந்து கிடக்கிறது என்று நடிகர் கமலஹாசன் சொன்னாலும் சொன்னார் , அவரை தமிழக அமைச்சர்கள் வறுத்தெடுத்து வருகின்றனர் . மறைந்த முதலமைச்சர் ஜெயலலதா உயிருடன் இருக்கும்வரை வாய் திறக்காமல் இருந்த கமலஹாசன் , தற்போது தேவையில்லாமல் அரசை குற்றம்சாட்டுவதாக தெரிவித்தார் . தமிழக அரசைக் குறித்து விமர்சனர் செய்ய கமலஹாசனுக்கு எந்த தகுதியும் இல்லை என அமைச்சர் சி . வி . சண்முகம் குற்றம்சாட்டினார் . விஸ்வரூபம் படத்துக்கு இஸ்லாமியர்கள் எதிர்ப்புத் தெரிவித்தபோது அந்தப்படம் வெளியாக உதவி செய்தவர் ஜெயலலிதா என்பதை கமலஹாசன் மறந்துவிடக் கூடாது என சட்டப் பேரவை துணை சபாநாயகர் பொள்ளாச்சி ஜெயராமன் தெரிவித்தார் . இப்படி அதிமுக அமைச்சர்கள் கமலஹாசனை கலந்துகட்டி அடித்து வருகின்றனர் . இந்நிலையில் சென்னை தேனாம்பேட்டையில் செய்தியாளர்களிடம் பேசிய அமைச்சர் செல்லூர் ராஜு , சினிமாவில் வாய்ப்பில்லாததால் , கமலஹாசன் தமிழக அரசுக்கு எதிராக பேசி விளம்பரம் தேடுவதாக குற்றம்சாட்டினார் . அவருக்கு சினிமாவில் நடிக்க வாய்ப்பு இல்லாததால்தான் டிவிக்கு வந்துள்ளார் என்றும் அவர் நாலாந்தர பேச்சாளர் போல் பேசுகிறார் என்றும் தெரிவித்தார் . எந்த இடத்தில் ஊழல் நடந்துள்ளது என்பதை உரிய ஆதாரத்துடன் கமல் நிரூபிக்க வேண்டும் என்று அவர் கேட்டுக் கொண்டார் . தமிழக அரசை விமர்சனம் செய்ய கமலஹாசனுக்கு எந்தத் தகுதியும் இல்லை என்றும் அமைச்சர் செல்லூர் ராஜு தெரிவித்தார் .


அமைச்சர் விஜயபாஸ்கர் வீட்டில் நடத்திய வருமான வரி சோதனையில் , சிக்கிய ஆவணங்களில் , ஜெயலலிதா கைரேகைக்கு அத்தாட்சி வழங்கிய டாக்டர் பாலாஜிக்கு ரூ . 5 லட்சம் என்று குறிப்பிடப்பட்டு இருந்தது . அதெல்லாம் சுத்த பொய் என்று இதுவரை கூறி வந்தார் அமைச்சர் விஜயபாஸ்கர் . ஆனால் , அவர் பணம் கொடுத்தது உண்மைதான் , அது லஞ்சமாக கொடுக்கப்பட்ட பணம் அல்ல , டாக்டர் பீலே சென்னை வந்தபோது , ஹோட்டலில் தங்குவதற்காக கொடுக்கப்பட்ட பணம் என்று , டாக்டர் பாலாஜி உளறிக்கொட்டி விட்டார் . ஆக , டாக்டர் பாலாஜிக்கு பணம் கொடுக்கப்பட்டது உண்மை என்பதை , அவரே ஒப்புக்கொண்டுள்ளார் . கொடுக்கப்பட்டதற்கான காரணத்தைதான் மாற்றி கூறியுள்ளார் . இதனால் , அந்த தகவலே பொய் என்று கூறிய விஜயபாஸ்கரின் பதில் பொய் என்பது இதன்மூலம் உறுதியாகி உள்ளது . ஆர் . கே . நகரில் பணம் பட்டுவாடா செய்ததற்கான ஆதாரங்களை திரட்டுவதற்காகவே , வருமான வரி துறை சார்பில் , அமைச்சர் விஜயபாஸ்கர் , உள்ளிட்ட சிலரது வீடுகளிலும் , அலுவலகங்களிலும் வருமான வரி சோதனை நடத்தப்பட்டது . ஆனால் , அதில் டாக்டர் பாலாஜியின் பெயர் இடம் பெற்றிருந்ததும் , அதற்கு அவர் கொடுத்த விளக்கமும் , ஜெயலலிதா மரணம் குறித்து ஓ . பி . எஸ் உள்ளிட்ட எதிர் அணியினர் , எழுப்பி வரும் சந்தேககங்களை உறுதிப்படுத்தி உள்ளது . ஆகவே , டாக்டர் பாலாஜி கூறிய பதிலின் அடிப்படியில் , ஜெயலலிதாவிடம் பெறப்பட்ட கைரேகை , மற்றும் அவரது மரணம் தொடர்பான மர்மங்கள் குறித்த விசாரணை , இனி தீவிரப்படுத்தப் படும் நிலை உருவாகி உள்ளது . வருமான வரித்துறை நடத்திய , புள்ளிமான் வேட்டையில் புலியாக தாமாக வந்து சிக்கி , தினகரனுக்கும் , அமைச்சர் விஜயபாஸ்கருக்கும் மேலும் சிக்கலை உருவாக்கிய டாக்டர் மீது , சசிகலா தரப்பினர் கடும் கோபத்தில் உள்ளனர் .


ஃபார்மில் இல்லாமல் தொடர்ந்து பேட்டிங்கில் சொதப்பிவரும் தோனிக்கு ஏற்கனவே தான் கூறிய அறிவுரையை மீண்டும் வலியுறுத்தி கூறியுள்ளார் முன்னாள் ஜாம்பவான் கவாஸ்கர் . இந்திய அணியின் சீனியர் வீரரான தோனி , அண்மைக்காலமாக சரியான ஃபார்மில் இல்லாமல் தவித்துவருகிறார் . கடந்த ஓராண்டாகவே அவர் சரியாக ஆடவில்லை . ரன்களை எடுக்க திணறுகிறார் . தோனி பேட்டிங் சரியாக ஆடாவிட்டாலும் அவரது அனுபவம் வாய்ந்த ஆலோசனைகளும் விக்கெட் கீப்பிங்கும் இந்திய அணிக்கு தேவை என்பதால் அடுத்த ஆண்டு நடக்க உள்ள உலக கோப்பை வரை ஆடுவார் . இளம் பவுலர்கள் முதல் கேப்டன் வரை தோனியின் ஆலோசனை தேவைப்படுவதால் அணியில் அனுபவ வீரர் என்ற வகையில் அவர் ஆடுவது அவசியம் . பேட்டிங்கில் எப்போது வேண்டுமானாலும் ஃபார்முக்கு வந்துவிடலாம் . அது என்ன பெரிய விஷயமா ? என்றும் சில முன்னாள் வீரர்கள் கருத்து தெரிவிக்கின்றனர் . இதற்கிடையே வெஸ்ட் இண்டீஸ் மற்றும் ஆஸ்திரேலிய அணிகளுக்கு எதிரான டி20 தொடரிலிருந்து தோனி நீக்கப்பட்டது , தோனியை ஓரங்கட்டும் முயற்சியாகவே பார்க்கப்படுகிறது . இது பெரும் விவாதத்தை கிளப்பியுள்ளது . தோனி அனைத்துவிதமான போட்டிகளிலும் ஆடாததால் அவரால் பேட்டிங்கில் டச்சில் இருக்க முடிவதில்லை . ஒருநாள் மற்றும் டி20 போட்டிகளில் மட்டும் ஆடுவதால் மிகக்குறைந்த போட்டிகளில்தான் ஆடும் வாய்ப்பை பெறுகிறார் . அதிலும் டாப் ஆர்டர் பேட்ஸ்மேன்கள் சிறப்பாக ஆடும் போட்டிகளில் களத்திற்கு வருவதற்கே தோனி வாய்ப்பு கிடைக்காது . எனவே கிடைக்கும் கொஞ்ச வாய்ப்புகளில் அவர் சிறப்பாக ஆட வேண்டிய கட்டாயத்தில் இருக்கிறார் . அது எளிதான காரியம் கிடையாது . இப்படியான சூழலில் ஏற்கனவே தோனிக்கு கூறிய அறிவுரை ஒன்றை மீண்டும் வலியுறுத்தி கூறியுள்ளார் கவாஸ்கர் . தோனி பேட்டிங்கில் டச்சிலேயே இருக்கும் வண்ணம் , உள்ளூர் போட்டிகள் அனைத்திலும் முடிந்தவரை ஆடவேண்டும் என்றும் அதன்மூலம் பேட்டிங்கில் டச்சிலேயே இருக்கலாம் என்பதால் அது அவரது ஆட்டத்தை மேம்படுத்தி மீண்டும் ஃபார்முக்கு வர உதவும் என்றார் . ஆனால் விஜய் ஹசாரே தொடரில் ஜார்கண்ட் அணிக்காக தோனி ஆடவில்லை . நன்றாக ஆடிக்கொண்டிருக்கும் அணியில் திடீரென நுழைந்து அந்த அணியின் ஸ்பிரிட்டை கெடுக்க விரும்பவில்லை என்று கூறி ஜார்கண்ட் அணியில் ஆட தோனி மறுத்துவிட்டார் . இந்நிலையில் , மீண்டும் அதே கருத்தை வலியுறுத்தியுள்ள கவாஸ்கர் , ஜார்கண்ட் அணிக்காக தோனி தொடர்ந்து நிறைய போட்டிகளில் ஆட வேண்டும் . அது அவருக்கு சிறந்த பேட்டிங் பயிற்சியாக அமையும் . 35 வயதை கடந்த வீரர்கள் அனைவருமே அவர்களுக்கான மாற்று வீரர்களை தேர்ந்தெடுக்கும் முயற்சியாக சில போட்டிகளில் நீக்கப்படுவார்கள் . அதனால் அந்த காலங்களில் உள்ளூர் போட்டிகளில் ஆடவேண்டும் . தோனி 2019 ஜனவரி வரை அதிகமான போட்டிகளில் ஆட வேண்டும் . அது அவருக்கும் அணிக்கும் மிகவும் நல்லது என்று கவாஸ்கர் அறிவுறுத்தியுள்ளார் .